joelniklaus/EU_Wikipedias huggingface dataset:
Panamské národné futsalové družstvo mužov

Panamské národné futsalové družstvo mužov je národné družstvo mužov, ktoré reprezentuje Panamu v medzinárodných futsalových súťažiach a priateľských zápasoch. Funguje pod záštitou Federación Panameña de Fútbol (FEPAFUT). Prvý medzinárodný zápas absolvovalo v roku 2004. V júli 2018 mu patrilo vo svetovom futsalovom rebríčku 25. miesto.

Vrcholné podujatia 
Na majstrovstvá sveta FIFA sa panamské družstvo dokázalo kvalifikovať na tretí pokus, keď na kontinentálnom šampionáte v roku 2012 skončilo na postupovom 3. mieste. Na MS 2012, ktoré sa konali v Thajsku a na ktorých viedol družstvo kubánsky tréner Agustin Campuzano, skončilo vo svojej základnej skupine na 3. pozícii, keď zaznamenalo 2 prehry s Španielskom a tesne s Iránom a zvíťazilo nad ďalším nováčikom MS z Maroka vysoko . Postúpilo do osemfinále, ale v ňom utŕžilo svoju rekordnú prehru, keď podľahlo  neskoršiemu víťazovi z Brazílie. O štyri roky neskôr sa na turnaj v Kolumbii opäť kvalifikovalo, v základnej skupine vyhralo nad , tentoraz ale do play-off nepostúpilo.

Najväčším úspechom Panamy je stieborná medaila na majstrovstvách CONCACAF-u, ktorú získala v roku 2016. Na prvých troch kontinentálnych šampionátoch neštartovala. Na šampionát 2004 sa kvalifikovala cez Kanadu, z ktorou v dvojzápase doma najprv prehrala  a na druhý deň zvíťazila  a postúpila. Na samotnom šampionáte nepostúpila do semifinále turnaja a skončila na 5. mieste. V roku 2008 skončila o stupienok vyššie a na kontinentálnom šampionáte v roku 2012 sa tešila z bronzovej medaily. V boji o 3. miesto zdolala Mexiko  po predĺžení. O štyri roky neskôr v Kostarike sa dostala dokonca do finále turnaja, v ktorom prehrala s .

V roku 2013 získalo družstvo na futsalovom turnaji Stredoamerických hier striebornú medailu, vo finále prehralo s  až po predĺžení. O 4 roky neskôr turnaj vyhralo, keď vo finálovom stretnutí zvíťazilo nad Kostarikou.

Výsledky 
Majstrovstvá sveta FIFA

Majstrovstvá CONCACAF

Stredoamerické hry

Bolivarianské hry

Juhoamerické hry

Referencie

Pozri aj 
 Panamské národné futbalové mužstvo
 Panamské národné futsalové družstvo žien

Externé odkazy 
 Oficiálna stránka Federación Panameña de Fútbol

Zdroje 
 Zápasy družstva na futsalplanet.com 
 Futsal Panama statistics 
 Panamské družstvo na MS 2016 na oficiálnej stránke FIFA 

Národné futsalové družstvá
Futsal
Národné
José Fernando Bonaparte

José Fernando Bonaparte (* 14. jún 1928, Rosario, Argentína† 18. február 2020, Mercedes) bol argentínsky paleontológ, preslávený nálezmi niekoľko desiatok juhoamerických dinosaurov. Bol synom talianskeho námorníka, vyrástol v Buenos Aires. 

Fosílie začal zbierať už ako veľmi mladý a bez formálneho vzdelania dokázal urobiť veľké pokroky. Neskôr sa stal kurátorom paleontologických zbierok a v 70. rokoch bol menovaný Doctor honoris causa a stal sa jedným z popredných vedcov v celej Argentíne. Dnes je predovšetkým jeho zásluhou, že Argentína je jednou z najväčších fosílnych „pokladníc“ sveta.

Pomenoval napríklad rody Abelisaurus, Alvarezsaurus, Amargasaurus, Argentinosaurus, Carnotaurus, Piatnitzkysaurus a Saltasaurus.

Literatúra 
 Lessem, Don (May 1993). "Jose Bonaparte: Master of the Mesozoic — Paleontologist". Omni.

Referencie

Externé odkazy 
 Biografia
 Profil Bonaparteho na About.com
 José Fernando Bonaparte. In: Die Dinosaurier-Forscher
 Matthias Schulz: PALÄONTOLOGIE. Piepmatz in der Pampa. 23. November 1998
 Dr. José Bonaparte

Zdroj 

Argentínski paleontológovia
Megalosauroidea

Megalosauroidea (neformálne megalosauroidy) bola pomerne početná nadčeľaď dravých dinosaurov zo skupiny Tetanurae, žijúcich v období strednej jury až spodnej alebo snáď aj vrchnej kriedy. Samotný rod Megalosaurus, od ktorého je odvodený názov skupiny, sa v roku 1824 stal vôbec prvým vedecky opísaným nelietavým dinosaurom. 

Táto nadčeľaď sa delí do dvoch čeľadí - Megalosauridae a Spinosauridae. Často je ako synonymum k tejto nadčeľadi používaný taxón Spinosauroidea.

Zdroj
Emily Deschanelová

Emily Erin Deschanelová (* 11. október 1976, Los Angeles, Kalifornia, Spojené štáty) je americká herečka a producentka. Preslávila ju úloha Dr. Temperance Brennan v seriáli Kosti, v ktorom účinkuje od roku 2005.

Detstvo 
Deschanelová sa narodila v Los Angeles v Kalifornii, kameramanovi a režisérovi, Calebovi Deschanelovi a herečke Mary Jo Deschanelovej (rod. Weir). Jej mladšia sestra je herečka a speváčka-skladateľka, Zooey Deschanelová. Jej starý otec z otcovej strany bol Francúz z Oullins, Rhône; jej korene tiež siahajú do Švajčiarska, Holandska, Anglicka a Írska.

Deschanelová chodila na Harvard-Westlake a Crossroads School v Los Angeles. Vyštudovala odbor Divadlo na Boston University.

Iné projekty

Externé odkazy

Zdroj 

Herečky USA
Filmové herečky USA
Televízne herečky USA
Osobnosti USA francúzskeho pôvodu
Osobnosti USA írskeho pôvodu
Osobnosti z Los Angeles
The Sims 3: Ročné obdobia

The Sims 3: Ročné obdobia (pôvodne The Sims 3 Seasons) je ôsmy datadisk počítačovej hry The Sims 3. Do hry pridáva ročné obdobia. Ku každému z nich je priradený iný festival. Festival začína deň po začatí ročného obdobia a končí deň pred jeho koncom. Každé ročné obdobie má aj vlastný sviatok. Na festivale je možné získať tzv. festivalové lístky, ktoré sa získavajú sa zapájaním do príslušných aktivít (korčuľovanie, jedenie hot–dogov, jedenie koláčov a pod.).V hre sa samozrejme počas ročných období mení počasie.
 

Počítačové hry
Počítačové hry z 2012
Hry pre Mac OS X
Kanadské národné futsalové družstvo mužov

Kanadské národné futsalové družstvo mužov je národné družstvo mužov, ktoré reprezentuje Kanadu v medzinárodných futsalových súťažiach a priateľských zápasoch. Funguje pod záštitou Canadian Soccer Association (CSA). Prvý medzinárodnýc zápas absolvovalo v roku 1989, na majstrovstvách sveta. V októbri 2016 mu patrilo vo svetovom rebríčku 55. miesto.

Vrcholné podujatia 
Na majstrovstvá sveta FIFA sa kanadské družstvo predstavilo prvýkrát a naposledy hneď na prvých MS, keď ho pozvala Medzinárodná futbalová federácia. V základnej skupine vyhralo nad Japonskom, ale prehralo zápasy s Belgickom a Argentínou a nepostúpilo ďalej. Na ďalšie šampionáty sa nekvalifikovalo, resp. sa nezúčastnilo kontinentálnych majstrovstiev, ktoré boli zároveň kvalifikáciou na MS.

Prvýkrát sa chcela Kanada zúčastniť Majstrovstiev CONCACAF-u v roku 2004, ale v kvalifikácii neprešla cez Panamu, s ktorou v dvojzápase vonku najprv vyhrala , ale na druhý deň prehrala  a nekvalifikovala sa. Na kontinentálny šampionát v roku 2012, ktorý sa konal v Guatemale sa už kvalifikovala. Priamo v dejisku majstrovstiev v kvalifikačnom dvojzápase so  postúpila. V základnej skupine prehrala všetky 3 zápasy a skončila celkovo na predposlednom 7. mieste. O štyri roky neskôr postúpila na turnaj cez dvojzápas s . Na samotnom turnaji konanom v Kostarike dosiahla svoje prvé víťazstvo (s ) a obsadila celkové 6. miesto.

Výsledky 
Majstrovstvá sveta FIFA

Majstrovstvá CONCACAF

Panamerické majstrovstvá FIFA
  1991: 5. miesto

Referencie

Pozri aj 
 Kanadské národné futsalové družstvo žien
 Kanadské národné futbalové mužstvo

Externé odkazy 
 Oficiálna stránka Canadian Soccer Association 
 Futsal v Kanade 
 Kanadský futsalový blog 
 Futsal Canada statistics 
 Zápasy družstva na futsalplanet.com 
 Kanadské družstvo na oficiálnej stránke CONCACAF 

Národné futsalové družstvá
Futsal
Národné
Salvádorské národné futsalové družstvo mužov

Salvádorské národné futsalové družstvo mužov je národné družstvo mužov, ktoré reprezentuje Salvádor v medzinárodných futsalových súťažiach a priateľských zápasoch. Funguje pod záštitou Federación Salvadoreña de Fútbol (FESFUT). Prvý medzinárodný zápas absolvovalo v roku 1996. V marci 2018 mu patrilo vo svetovom futsalovom rebríčku 78. miesto.

Vrcholné podujatia 
Na majstrovstvá sveta FIFA sa salvádorskému družstvu nepodarilo ani raz kvalifikovať. Pokúsilo sa o to v 4 kontinentálnych majstrovstvách, naposledy v roku 2016.

Prvýkrát sa salvádorské družstvo zúčastnilo majstrovstiev CONCACAF-u v roku 1996, ale po 2 prehrách v základnej skupine skončilo na poslednej 6. priečke turnaja. V roku 2004 muselo o postup na kontinentálny šampionát bojovať v kvalifikácii. V dvojzápase s Mexikom vonku dvakrát prehralo a , a nekvalifikovalo sa. Na kontinentálny šampionát v roku 2012, ktorý sa konal v Guatemale sa opäť muselo kvalifikovať v dvojzápase, tentoraz s Kanadu priamo v dejisku turnaja. V prvom zápase vyhralo , v druhom ale prehralo  a opäť na turnaj nepostúpilo. A kvalifikovať sa mu nepodarilo ani o 4 roky neskôr zo stredamerickej kvalifikácie.

V roku 2013 skončilo družstvo na futsalovom turnaji Stredoamerických hier na 4. priečke, v súboji o bronz vysoko prehralo s domácou .

Výsledky 
Majstrovstvá sveta FIFA

Majstrovstvá CONCACAF

Stredoamerická kvalifikácia na majstrovstvá CONCACAF

Stredoamerické hry

Referencie

Pozri aj 
 Salvádorské národné futbalové mužstvo

Externé odkazy 
 Oficiálna stránka Federación Salvadoreña de Fútbol

Zdroj 
 Zápasy družstva na futsalplanet.com 

Národné futsalové družstvá
Futsal
Národné
Literárne informačné centrum

Literárne informačné centrum (skratka: LIC) je slovenská štátna príspevková organizácia zameraná na literatúru. Patrí pod pôsobnosť Ministerstva kultúry Slovenskej republiky. Predmetom jej činnosti je monitorovanie, reflexia a propagácia súčasnej slovenskej literatúry. Jej úlohou je dokumentovať slovenskú literárnu tvorbu v tuzemsku aj v zahraničí. Literárne informačné centrum bolo zriadené k 1. júlu 1995. Od roku 2012 do marca 2021 centrum viedla prekladateľka Miroslava Vallová.

Úlohy LIC 
 viesť konvenčnú i elektronickú dokumentáciu zameranú na literárnu tvorbu na Slovensku a slovenskú tvorbu v zahraničí
 napomáhať rozvoju literárneho života na Slovensku, propagovať a šíriť slovenské diela v zahraničí
 dokumentovať, sledovať a zabezpečovať prezentáciu diel v zahraničí
 spolupracovať so zahraničnými vydavateľmi pri vydávaní diel slovenských autorov a finančne tieto vydania podporovať
 poskytovať štipendijné pobyty na Slovensku zahraničným prekladateľom slovenskej literárnej tvorby
 spolupracovať so zahraničnými organizáciami, ktoré vyvíjajú činnosť na poli umeleckého prekladu v záujme šírenia hodnôt slovenskej literatúry, vzdelávania prekladateľov a zvyšovania ich profesionality,
 organizačne zabezpečovať knižné expozície SR na vybraných knižných veľtrhoch a výstavách v zahraničí spolu s vlastnými sprievodnými literárno-kultúrnymi podujatiami
 vykonávať sprostredkovateľské a agentúrne služby v oblasti literárnej tvorby
 rozvíjať samostatne i v spolupráci s kultúrnymi inštitúciami a spisovateľskými organizáciami ďalšie aktivity, ktoré napomáhajú rozvoju slovenského literárneho a kultúrneho života
 publikovať periodické a neperiodické publikácie
 zabezpečovať analýzy a expertízy z oblasti slovenskej literatúry a jej recepcie v zahraničí na požiadanie organizátorov

Publikácie a periodiká 
 Knižná revue
 Slovak Literary review / Revue der slowakischen Literatur

Referencie

Externé odkazy 

 Oficiálna stránka

Literatúra na Slovensku
Umelecké spolky na Slovensku
Organizácie založené v 1995
Literárne webové stránky
Príspevkové organizácie na Slovensku
Organizácie v zriaďovateľskej pôsobnosti Ministerstva kultúry Slovenskej republiky
Majstrovstvá sveta B kategórie v hokeji na kolieskových korčuliach mužov 2012

Majstrovstvá sveta B kategórie v hokeji na kolieskových korčuliach mužov 2012 boli v poradí 15. majstrovstvá sveta B kategórie v hokeji na kolieskových korčuliach mužov, ktoré organizuje Medzinárodná federácia kolieskových športov (FIRS), resp. jej výbor pre hokej na kolieskových korčuliachCIRH. Konali sa v meste Canelones, v Uruguaji od 24. novembra1. decembra 2012, za účasti 9 tímov. Povôdne sa malo na turnaji zúčastniť 10 tímov, ale India sa na poslednú chvíľu z turnaja odhlásila. V Uruguaji sa konali MS "B" kategórie už tretíkrát, keď predtým to bolo v roku 2002 a 2006, oba v Montevideu. Zvíťazili hokejisti Južnej Afriky, ktorí vo finále zdolali Angličanov.

Prvé tri tímy sa kvalifikovali na budúcoročné Majstrovstvá sveta 2013, ktoré sa konali v Angole.

Účastníci 

Pozn: Číslo v zátvorke udáva umiestnenie v medzinárodnom rebríčku k 15. novembru 2011.

Výsledky

Základné skupiny

Skupina A

Skupina B

2. fáza

Štvrťfinále

Skupina o 5.9. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka MS B 2012 
 MS B 2012 na stránke pinamarhockey.com 
 Hokej na kolieskových korčuliach na oficiálnej stránke CERS 
 Oficiálna stránka CIRH 

Hokej na kolieskových korčuliach v 2012
B kategória
Hokej na kolieskových korčuliach
2012 v Uruguaji
Canelones
Viper SD-4

Viper SD4 je celokovové dvojmiestne ultraľahké (LSA) lietadlo slovenskej výroby. Jednomotorový dolnoplošník, v dvojmiestnej konfigurácii so sedadlami vedľa seba, je vhodný na športové, zábavné aj rekreačné lietanie. Pevná a odolná celokovová konštrukcia (využíva sa materiál zliatiny hliníka s prísadami - (durable aluminium) zvyšuje mieru bezpečnosti a zaručuje dlhú životnosť lietadla. Svojim prístrojovým vybavením a letovými vlastnosťami si nachádza uplatnenie na cestovanie, letecký výcvik a vlečenie bezmotorových lietadiel.

Viper SD-4 certifikovaný agentúrou EASA 
Viper SD-4 RTC preukázal úspešné plnenie požiadaviek predpisu CS-LSA Amdt.1 a udelili mu typový certifikát EASA.A.606. Na najväčšej európskej leteckej výstave Aero Friedrichshafen 2016 mu odovzdali typový certifikát EASA. Týmto sa Viper SD4-RTC stal prvým slovenským certifikovaným lietadlom a dokonca jedným z mála na svete v kategórii LSA (Light Sport Aircraft) so vzletovou hmotnosťou do 600 kg. Vlastník certifikátu pre Viper SD4 je spoločnosť TOMARK, s.r.o.

Vznik a vývoj 
Príprava výroby lietadla v strojárskej firme Tomark trvala približne 2 roky.  Prvý let sa uskutočnil v roku 2006. Širšej verejnosti ho predstavili po prvý raz na výstave Aero Friedrichshafen v roku 2007. Podľa informácií generálneho riaditeľa firmy Daniela Tomka staršieho do roku 2013 zostrojili 45 lietadiel niekoľkých verzií.

Testovanie lietadla 
Lietadlo Viper SD4 vykonalo skúšky pevnosti konštrukcie lietadla za rozličných zaťažení, tzv. pevnostné skúšky. Zároveň, ako jedno z mála športových lietadiel, zvládlo aj skúšky pružnosti konštrukcie lietadla a všetkých jeho častí, tzv. Flutterové skúšky.

Prístrojové panely a farebné škály 
Prístrojové panely s analógovými alebo digitálnymi prístrojmi, individuálnymi alebo združenými letovými a motorovými prístrojmi, či komplexným systémom na kontrolu letu a systému automatického riadenia (autopilot), kontrolu motorových údajov, komunikačných a navigačných systémov s veľkými LCD displejmi. Keďže lietadlo je kovové, umožňuje to výrobcom využiť široké spektrum kamufláže a farebných škál lietadiel

Technické údaje

Zdroj 
 oficiálna internetová stránka výrobcu

Slovenské športové lietadlá
Viera Prokešová

Viera Prokešová (* 2. august 1957, Bratislava – † 31. december 2008,  Bratislava)  bola slovenská poetka, esejistka, literárna vedkyňa a prekladateľka.

Životopis 
Vyštudovala odbor slovenčina - bulharčinu na Filozofickej fakulte Univerzity Komenského v Bratislave. Krátko pôsobila ako lektorka dramaturgie v nitrianskom Bábkovom divadle Po ročnom pôsobení v Nitre, potom takmer 20 rokov ako redaktorka vo vydavateľstve Slovenský spisovateľ redigovala slovenskú prózu. Okrem svojej básnickej tvorby tiež prekladala. Posledných 8 rokov života pracovala v Ústave svetovej literatúry SAV.

Tvorba

Poézia  
 Cudzia (1984)
 Slnečnica (1988)
 Retiazka (1992)
 Pleť (1998)
 Ihla (2005) - zobrané básne
 Vanilka (2007)
 Tisíckrát dopichaná ihličím mäkko kreslí úbočia (2010) - personálna bibliografia / básne z pozostalosti (vyd. MilaniuM v spolupráci s Ústavom svetovej literatúry SAV)
K muzikálu Mária Stuartová napísala texty piesní (1995).

Preklady (výber)  
 V. Rakovski: Letiaci deň (1980)
 Nedeľné zemetrasenie (päť bulharských básnikov, 1988)
 M. Ganina: Kým žijem, dúfam (1989)
 J. Peterka, Josef: Autobiografia vlka (časť knihy, 1989)
 Bohémske noci (výber z poézie bulharského symbolizmu, 1990)
 Krehké ako chryzantémy (výber zo starej čínskej poézie žien, 1992)
 Piesne sladkého Francúzska (ľudová ľúbostná poézia, v jaz. spolupráci s M. Minárikom, 1994)
 L. J. Braun: Mačka, ktorá pozná farby (1995)
 J. Prévert: Nové lásky (1997)
 D. Stefanov.: Mesačné haiku (2006)
 L. Dimkovska: Skrytá kamera (2007)
 M. Eminescu: Krídla z vosku (v jaz. spolupráci s L. Vajdovou, 2008)

Ocenenia  
 Cena Jána Hollého za básnický preklad (2009), spolu s L. Vajdovou za M. Eminescu: Krídla z vosku

Externé odkazy 
 Viera Prokešová na stránkach Literárneho informačného centra
 Viera Prokešová na stránkach osobnosti.sk
 Viera Prokešová na stránkach vydavateľstva Milanium
 Zomrela poetka a prekladateľka Viera Prokešová - nekrológ Milana Richtera na blog.sme.sk

Narodenia v 1957
Úmrtia v 2008
Osobnosti z Bratislavy
Laureáti Ceny Jána Hollého
Absolventi Univerzity Komenského
Slovenskí spisovatelia
Slovenskí prekladatelia
Majstrovstvá Európy vo florbale mužov 1994

Majstrovstvá Európy vo florbale mužov 1994 boli 1. majstrovstvá Európy vo florbale mužov, ktoré organizuje Medzinárodná florbalová federácia (IFF). Bolo to vôbec prvé oficiálne podujatie vo florbale. Konalo sa od 9.14. mája 1994 v Helsinkách, vo Fínsku, za účasti 8 tímov. Víťazom sa stalo družstvo .

Výsledky

Základné skupiny

Skupina A

Skupina B

Play-off

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Zdroj 
 ME 1994 na oficiálnej stránke IFF 

Florbal v 1994
Majstrovstvá Európy vo florbale
Florbal
1994 vo Fínsku
Šport v Helsinkách
Igor Hochel

Igor Hochel (* 13. november 1953, Bratislava) je slovenský básnik, prozaik, prekladateľ, literárny vedec a vysokoškolský pedagóg.

Život 
Igor Hochel vyštudoval odbor slovenský jazyk - bulharský jazyk na Filozofickej fakulte Univerzity Komenského v Bratislave. Po skončení štúdia pôsobil až do roku 1987 v Kabinete literárnej komunikácie a experimentálnych metodík Pedagogickej fakulty v Nitre, pričom v roku 1982 – 1985 bol lektorom slovenského jazyka na sofijskej Univerzite Sv. Klimenta Ochridského. V roku 1987 – 1995 bol redaktorom literárneho mesačníka Romboid, 1996 – 1999 jeho šéfredaktorom. Od roku 1996 vyučuje na FF UKF v Nitre slovenskú literatúru 2. polovice 20. storočia, ako aj problematiku postmoderny, literárnu kritiku, semiotiku literatúry a kreatívne písanie, ostatné roky ako docent. Dejiny bulharskej literatúry prednášal externe v roku 1991 – 2004 na FF UK v Bratislave. V r. 2006 - 2008 bol predsedom Klubu nezávislých spisovateľov. V rokoch 2008 – 2013 bol predsedom Asociácie organizácií spisovateľov Slovenska (AOSS).

Básnická tvorba 
Igor Hochel vydal nasledovné zbierky básní:
 Strom pred domom (1979)
 Svetlá na hladine (1986)
 Uprostred je mlčanie (1993)
 Kôra nežne praská (1997)
 Utkané z vlasov (2005)
 K mojim ústam nahá (žena) (2009) - vybrané básne
 Pátrači v krajine nezvestných - (1995, básnická skladba a grafické listy Igora Benca)
Básne I. Hochela boli preložené do nemčiny, francúzštiny, fínčiny, španielčiny, ruštiny a ukrajinčiny a knižne vyšli v bulharskom preklade roku 2010 pod názvom Običam...

Literárnovedná tvorba 
 Dotyky, sondy, postoje (2003) - výber z recenzií a literárnokritických statí 
 Ladislav Ballek. Príbeh ako princíp (2005) - monografia
 Panoráma slovenskej literatúry III (spolu s Ladislavom Čúzym, Petrom Darovcom a Zuzanou Kákošovou)
 Slovenská literatúra po roku 1989 (2007, spolu so Ladislavom Čúzym a Zuzanou Kákošovou)
 Dejiny slovenskej literatúry II (2009) - spoluautor v tíme Imricha Sedláka

Editorská činnosť 
 Vincent Šikula: Dielo I – IV (2007 – 2009), 
 Six Slovak Poets (2010) - antológia 6 slovenských básnikov, ktorá vyšla vo V. Británii.

Prekladateľská činnosť 
 Z bulharčiny preložil diela Jordana Radičkova, Ivana Davidkova, Maxima Asenova a ďalších autorov. 
 Z macedónčiny preložil vybrané básne Mateja Matevského (Trblet temných hviezd, 2011).

Externé odkazy 
 Igor Hochel na stránkach Literárneho informačného centra
 Igor Hochel na stránkach Slovak Pen Centre
 Igor Hochel na stránkach vydavateľstva Milanium
 Igor Hochel na stránkach FF UKF
 Básnik Igor Hochel píše erotiku vo veršoch - článok v nitra.sme.sk

Slovenskí básnici
Slovenskí prekladatelia
Osobnosti z Bratislavy
Narodenia v 1953
Majstrovstvá sveta vo florbale mužov 2000

Majstrovstvá sveta vo florbale mužov 2000 boli v poradí 3. majstrovstvá sveta vo florbale mužov, ktoré organizuje Medzinárodná florbalová federácia (IFF). Konali sa od 14.21. mája 2000 v 3 nórskych mestách: Oslo, Drammen a Sarpsborg, za účasti 16 tímov rozdelených do 2 divízií. Nováčikmi turnaja boli  a . Víťazom sa tretíkrát stali florbalisti . 

Posledné družstvo "A" divízie zostúpilo v nasledujúcich MS do "B" divízie, opačne putovalo najlepšie družstvo "B" divízie.

Divízia A

Základné skupiny

Skupina A

Skupina B

Play-off

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

B divízia

Skupina C

Skupina D

Play-off

Stretnutie o 15. miesto

Stretnutie o 13. miesto

B Semifinále

Stretnutie o 11. miesto

B Finále (o 9. miesto)

Konečné poradie

Externé odkazy 
 Oficiálna stránka MS 2000 
 Highlight z finálového zápasu

Zdroj 
 MS 2000 na oficiálnej stránke IFF 

Florbal v 2000
Majstrovstvá sveta vo florbale mužov
Florbal
2000 v Nórsku
Šport v Osle
Sarpsborg
Anton Botek

Mons. ThDr. Anton Botek (* 8. február 1911, Svederník - † 9. február 1992, Pezinok) bol rímskokatolícky kňaz a pápežský prelát. Bol členom Slovenského ústavu sv. Cyrila a Metoda v Ríme a pôsobil aj ako prekladateľ a publicista.

Životopis 
Vyštudoval teológiu v Trnave a v roku 1935 tam bol vysvätený za kňaza biskupom Pavlom Jantauschom. V roku 1939 bol v rámci vojenskej duchovnej služby vyslaný do Belgicka k slovenským vysťahovalcom. V roku 1941 sa stal redaktorom a tajomníkom Katolíckej tlačovej kancelárie v Bratislave. V roku 1942 sa stal šéfredaktorom Katolíckych novín. V roku 1945 bola zriadená Ústredná katolícka kancelária a on sa stal jej riaditeľom. V roku 1946 získal po obhájení dizertačnej práce doktorát z teológie.

Po nástupe KSČ k moci bol roku 1949 zatknutý. Bol väznený v Leopoldove, Novákoch, Ilave a Močenku. V roku 1951 utiekol do Rakúska a následne do Ríma.

V roku 1957 odišiel do Kanady, kde pôsobil desať rokov. Tam založil farnosť sv. Andreja v meste Welland a vybudoval kostol, školu a pastoračné centrum.

V roku 1966 sa vrátil do Ríma. 3. decembra 1966 mu pápež Pavol VI. udelil hodnosť pápežského preláta.

Venoval sa najmä literárnej činnosti a prekladateľstvu. V rokoch 1973-1976 pôsobil v slovenskej redakcii Vatikánskeho rozhlasu. Je známy ako autor prekladu Biblie, ktorý po častiach publikoval napr. v tituloch Za svetlom (1970), Múdrosť (1974), Kniha žalmov (1978). K Biblii, ktorú prekladal z originálnych jazykov, preložil aj poznámky a úvody z Jeruzalemskej Biblie. Na sklonku svojho života zveril vydanie tohto svojho celoživotného diela biskupovi Pavlovi Hnilicovi. Tento systematický preklad bol kompletne spracovaný a vydaný až v r. 2004-2008.

Po roku 1989 sa vrátil naspäť do vlasti, kde v roku 1992 zomrel.

Referencie

Externé odkazy 
 Anton Botek a jeho slovenský preklad Jeruzalemskej Biblie
 Botekov preklad

Zdroje 
 Ján Ďurica SJ: „Život a dielo tvorcu priekopníckeho prekladu celého Svätého písma s komentármi Jeruzalemskej Biblie.“ In: Sväté písmo s komentármi a margináliami Jeruzalemskej Biblie. Trnava : Vydavateľstvo Dobrá kniha, 2012. Str. 2576-2590. ISBN 978-80-7141-739-2

Pozri aj 
 Sväté písmo s komentármi a margináliami Jeruzalemskej Biblie

Narodenia v 1911
Úmrtia v 1992
Slovenskí rímskokatolícki kňazi
Majstrovstvá sveta vo florbale mužov 2002

Majstrovstvá sveta vo florbale mužov 2002 boli v poradí 4. majstrovstvá sveta vo florbale mužov, ktoré organizuje Medzinárodná florbalová federácia (IFF). Konali sa od 18.25. mája 2002 v Helsinkách, vo Fínsku, za účasti 24 tímov rozdelených do 2 divízií. Nováčikmi turnaja bolo až 7 tímov: , , , , ,  a . Víťazom sa štvrtýkrát (štvrtýkrát v rade) stali florbalisti . 

Posledné družstvo "A" divízie nezostúpilo v nasledujúcich MS do "B" divízie, pretože sa "A" divízia rozšírila o 2 účastníkov z "B" divízie. Posledné 4 tímy "B" divízie zostúpili do novovytvorenej "C" divízie, ktorá mala formu samostatného turnaja.

Aréna

Divízia A

Základné skupiny

Skupina A

Skupina B

Play-off

Štvrťfinále

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

B divízia

Skupina A

Skupina B

Skupina C

Skupina D

Play-off

Stretnutia o 21.24. miesto

Stretnutie o 23. miesto

Stretnutie o 21. miesto

Stretnutia o 17.20. miesto

Stretnutie o 19. miesto

Stretnutie o 17. miesto

B Štvrťfinále

Stretnutia o 13.16. miesto

Stretnutie o 15. miesto

Stretnutie o 13. miesto

B Semifinále

Stretnutie o 11. miesto

B Finále (o 9. miesto)

Konečné poradie

Externé odkazy 
 Highlight z finálového zápasu

Zdroj 
 MS 2002 na oficiálnej stránke IFF 

Florbal v 2002
Majstrovstvá sveta vo florbale mužov
Florbal
2002 vo Fínsku
Šport v Helsinkách
Aristodamidas

Aristodamidas (, ) je v gréckej mytológii syn argejského kráľa Meropa, alebo Akoa, kráľ Argu.

Podľa antického autora Diodora Sicílskeho bol Aristodamidas synom a následníkom argejského kráľa Meropa. V zázname od Theofila z Antiochie je synom a nástupcom Akoa. Jeho syn Karanos sa podľa macedónskej tradície stal prvým kráľom Macedónie dynastie Argeovcov, macedónskych kráľov, ktorí si tiež odvodzovali svoj pôvod od legendárneho Hérakla.   Najbližším známym kráľom v Argu sa stal Feidón. Podľa antických záznamov nie je celkom jasné za akých okolností sa dostal k moci. Unikátna mramorová Parská kronika uvádza, že aj on bol potomkom Hérakla a teda patril do rodiny a Aristoteles zaznamenal, že to bol ctižiadostivý muž, ktorý sa na kráľovskom poste stal vzorom tyrana zneužívajúceho svoju politickú moc.  
  
Menoslov mýtických kráľov Argu, zaznamenaný od ich predka Hérakla, v zoznamoch Theofila z Antiochie a Diodora Sicílskeho (v zoznamoch je prvým kráľom Argu z rodu Heraklovcov Temenos a posledný Karanos, syn Aristodamida je prvý macedónsky kráľ):

Referencie 

 Zoznam kráľov Argu
 Pheidon

Pozri aj 
 Zoznam kráľov Argu
 Zoznam kráľov starovekej Macedónie

Postavy gréckej mytológie
Majstrovstvá sveta vo florbale mužov 2004

Majstrovstvá sveta vo florbale mužov 2004 boli v poradí 5. majstrovstvá sveta vo florbale mužov, ktoré organizuje Medzinárodná florbalová federácia (IFF). Konali sa od 18.23. mája 2004 v Zürichu a Klotene, vo Švajčiarsku, za účasti 19 tímov rozdelených do 2 divízií. Pôvodne sa "B" divízie malo zúčastniť aj družstvo , ale odhlásilo sa z turnaja na poslednú chvíľu. Švajčiarsko hostilo po ME 1995 svoje druhé medzinárodné podujatie mužov. Víťazom sa piatykrát (piatykrát v rade) stali florbalisti , keď vo finále porazili prekvapujúceho finalistudružstvo .  sa druhýkrát v histórii MS muselo uspokojiť iba s 3. miestom.

Posledné družstvo "A" divízie zostúpilo v nasledujúcich MS do "B" divízie. Opačne putoval víťaz "B" divízie. Keďže Poľsko sa nezúčastnilo turnaja, do "C" divízie nezostúpil nikto.

Aréna

Divízia A

Základné skupiny

Skupina A

Skupina B

Play-off

Stretnutie o 9. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

B divízia

Skupina C

Skupina D

Play-off

Stretnutie o 17. miesto

Stretnutie o 15. miesto

B Semifinále

Stretnutie o 13. miesto

B Finále (o 11. miesto)

Konečné poradie

Externé odkazy 
 Oficiálna stránka MS 2004 /

Zdroj 
 MS 2004 na oficiálnej stránke IFF 

Florbal v 2004
Majstrovstvá sveta vo florbale mužov
Florbal
2004 vo Švajčiarsku
Šport v Zürichu
Šport v Klotene
VSŽ Košice v sezóne 1969/1970

VSŽ Košice v sezóne 1969/1970 hrali šiestu sezónu v elitnej súťaži ktorá sa počas 27. ročníka nazývala I. liga. Vstup do ročníka začali "oceliari" náročnou prípravou, ktorá mala zavŕšenie na domácom turnaji v poradí II. ročníka o Pohár VSŽ na ktorom chlapci z Košíc v konkurencií tímov Slovana Bratislava, Plzne a Opavy umiestnili na 3.mieste.TJ VSŽ nezačali sezónu najlepšie, keď z prvých 15 zápasov si pripísali len 3 víťazstvá a v polovici sezóny mali na konte len 11 bodov. Tieto výsledky vyústili v priebehu sezóny k odvolaniu hlavného trénera Anton Haukvica ktorého vystriedal Luděk Bukač. Košice nakoniec v druhej polovici sezóny nazbierali 16 bodov a s celkovým počtom 27 bodov obsadili pred Litvínovom o 1 bod a zostupujúcim Gottwaldovom o 6 bodov celkovo 8. priečku. Titul získala opäť Dukla Jihlava.

Sezóna

Káder 
 Brankári: Jiří Holeček, Metelka,
 Hráči v poli:   Houška, M. Kiš, M. Gregor, Selvek, E. Svodoba, Brunclík, Zavěšický, Kolláth, Biely, Faith, Smerčiak, Stránsky, I. Pažitný, Janák.
 Tréner: Anton Haukvic (v priebehu sezóny ho vystriedal Luděk Bukač) a František Giba

Liga

Herný systém 
Liga sa hrala systémom 10 tímov, kde každý s každým odohral 2 zápasy vonku a 2 zápasy doma.

Zápasy 

Poznámka:

Konečné poradie

VSŽ Košice "B" 
Hokejový klub okrem „A-mužstva“ mal v súťaži divízie zaradené aj „B-mužstvo“ VSŽ, ktoré sa využívalo pre štart hráčov, ktorí nehrali pravidelne I. ligu.

Divízia
VSŽ Košice "B" v sezóne 1969/70  hrali v skupine Východ divízie o postup do 2.najvyššej ligovej súťaže v Česko-Slovensku do jej C skupiny, ktorá sa od tej sezóny volala  1. slovenská národná hokejová liga (SNHL). "Béčko" nakoniec obsadilo 4 priečku do SNHL postúpil VZJ Dukla Prešov.

Tabuľka Divízie - Skupina Východ

Referencie

Externé odkazy 
 avlh.cz
 hckosice.sk
 hckefans.blog.cz - HC Košice - Pride of East
 eliteprospects.com
 Stránky venované česko-slovenskej hokejovej lige
 História československého a českého hokeja
 cs.wikipedia.org

Ľadový hokej v 1969
Ľadový hokej v 1970
Sezóny HC Košice
Majstrovstvá sveta vo florbale mužov 2008

Majstrovstvá sveta vo florbale mužov 2008 boli v poradí 7. majstrovstvá sveta vo florbale mužov, ktoré organizuje Medzinárodná florbalová federácia (IFF). Konali sa od 6.14. decembra 2008 v Prahe a Ostrave, v Česku, za účasti 20 tímov rozdelených do 2 divízií. Česko hostilo mužské MS druhýkrát, keď predtým to bolo v roku 1998. Víťazom sa prvýkrát stali florbalisti , ktorí vo finále porazili víťaza všetkých doterajších majstrovstiev sveta.

Prvých 7 tímov "A" divízie a najlepší tím z "B" divízie postúpili na budúci svetový šampionát priamo, ostatných 8 tímov si muselo miestenku vybojovať v novovytvorenej kvalifikácii.

Arény

Kvalifikácia

A Divízia

Základné skupiny

Skupina A

Skupina B

Play-off

Stretnutie o 9. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

B divízia

Skupina C

Skupina D

Play-off

Stretnutie o 19. miesto

Stretnutie o 17. miesto

Stretnutie o 15. miesto

B Semifinále

Stretnutie o 13. miesto

B Finále (o 11. miesto)

Konečné poradie

Externé odkazy 
 Oficiálna stránka MS 2008 /
 Prvá tretina finálového zápasu

Zdroj 
 MS 2008 na oficiálnej stránke IFF 

Florbal v 2008
Florbal v Česku
Majstrovstvá sveta vo florbale mužov
2008 v Česku
Športové podujatia v Prahe
Športové podujatia v Ostrave
Warren G. Harding

Warren Gamaliel Harding (* 2. november 1865, Blooming Grove, Ohio, USA – † 2. august 1923, San Francisco, Kalifornia) bol 29.  prezident Spojených štátov.

Pred nástupom do úradu bol vydavateľom novín. V politike pôsobil najprv v senáte štátu Ohio (1899 - 1903), neskôr ako pobočník guvernéra Ohia (1903 - 1905). Zomrel na zástavu srdca.

Iné projekty

Zdroj 

Prezidenti USA
Slobodomurári USA
Osobnosti z Ohia
Krakorec (konzola)

Krakorec alebo zriedkavo krákorec je  masívny podperný architektonický článok (nosník), ktorý podopiera vystupujúce časti stavby (balkón, pavlač, arkier, ochodzu a pod.) a vyčnieva pred líce muriva.

Krakorec a konzola 
Obyčajne sa uvádza, že ide o (masívnejší) druh konzoly, ale niekedy sa krakorec a konzola stotožňujú. Napr. kniha Slovenčina bez chýb tvrdí, že krakorec sa správne po slovensky povie konzola.

Česká wikipédia tvrdí toto: V gotickej architektúre sa rozlišuje drobnejšia konzola (nesúca napríklad výbeh klenbového rebra) a mohutnejší krakorec, pričom krakorec je v podstate špecifickým a veľmi rozšíreným typom veľkej konzoly. V mladšej architektúre sa používa iba termín konzola. V zaalpskej architektúre sa však krakorce často používali ešte v období renesancie.

Charakeristika 
V strednej Európe sa tento stavebný prvok používal najmä počas gotiky a renesancie. 

Na zvýšenie nosnosti krakorca sa veľmi často použilo niekoľko kamenných článkov nad sebou, pričom každý ďalší bol vysunutý ďalej než ten pod ním. Články boli často polkruhovito skosené, pričom plochy prechádzali plynulo na spodnejšie články. Takáto úprava naznačuje, že tento kamenný prvok sa vyvinul z dreveného.

Referencie

Zdroj

Externé odkazy 
Krakorec na leccos.com

Architektonické_prvky
Majstrovstvá sveta vo florbale mužov 2010

Majstrovstvá sveta vo florbale mužov 2010 boli v poradí 8. majstrovstvá sveta vo florbale mužov, ktoré organizuje Medzinárodná florbalová federácia (IFF). Konali sa od 4.11. decembra 2010 v Helsinkách a Vantaa, vo Fínsku, za účasti 16 tímov. Fínsko hostilo mužské MS druhýkrát, keď predtým to bolo v roku 2002. Víťazom sa druhýkrát stali florbalisti , ktorí obhájili titul spred 2 rokov. Vo finále porazili víťaza prvých šiestich majstrovstiev sveta o 4 góly.  získalo svoju prvú bronzovú medailu.

Prvých 5 tímov postúpilo na budúci svetový šampionát priamo, ostatné tímy si museli postup vybojovať v kvalifikácii.

Arény

Kvalifikácia

Výsledky

Základné skupiny

Skupina A

Skupina B

Skupina C

Skupina D

Play-off

Stretnutie o 13.16. miesto

Stretnutie o 15. miesto

Stretnutie o 13. miesto

Stretnutie o 9.12. miesto

Stretnutie o 11. miesto

Stretnutie o 9. miesto

Štvrťfinále

Stretnutie o 5.8. miesto 

Pozn.: Stretnutie o 7. miesto sa nehralo

Stretnutie o 5. miesto

Semifinále

Stretnutie o 3. miesto

Finále

Štatistiky 

Najproduktívnejší hráči

Návštevnosť podľa družstiev

Konečné poradie 

Pozn.: Prvých 5 tímov sa priamo kvalifikovalo na Majstrovstá sveta 2012.

Externé odkazy 
 MS 2010 na stránke florbal.cz

Zdroj 
 MS 2010 na oficiálnej stránke IFF 

Florbal v 2010
Majstrovstvá sveta vo florbale mužov
Florbal
2010 vo Fínsku
Šport v Helsinkách
Šport vo Vantaa
Jozef Roháček

Jozef Roháček (* 5. február 1877, Stará Turá – † 28. júl 1962, Bratislava) bol protestantský farár a prekladateľ Biblie.

Rodina 
 Otec: Matej Roháček
 Matka: Mária Alušícová

Životopis 
V mladosti (v rokoch 1888 – 1894) chodil ako podomový obchodník do Viedne a okolia, tam sa naučil dobre po nemecky. Dostal sa na misijnú školu do Neukirchenu v Nemecku. Tam sa začal učiť po grécky a hebrejsky, aby mohol prekladať Bibliu do slovenčiny. Učil sa tam aj po anglicky a francúzsky.

Po tom ako sa v roku 1909 oženil, odišiel do Kysáča ako misijný evanjelista. V roku 1911 sa dostal ako kazateľ medzi Slovákov do Nyíregyházy. Po skončení prvej svetovej vojny bol 3 roky väznený. Po prepustení odišiel do Bratislavy.

V roku 1925 zložil v Bratislave kandidátsku a kňazskú skúšku a bol ordinovaný v Modre.

Už v čase jeho pôsobenia v Maďarsku mu vyšiel slovenský preklad Nového zákona. Na Slovensku pokračoval v prekladaní Biblie do slovenčiny. Jej prvé vydanie vyšlo v roku 1936.

Neskôr pôsobil ako stredoškolský profesor a venoval sa prekladateľstvu a literárnej činnosti.

Pozri aj 
 Svätá Biblia (Roháček)

Externé odkazy 
 Záznam o narodení a krste v matrike evanjelického zboru v Starej Turej; záznam číslo 15
 Prof. Jozef Roháček
 Roháčkov preklad
 Biblia - Roháček

Slovenskí evanjelickí kňazi
Osobnosti zo Starej Turej
Fyzikálny korešpondenčný seminár (Česko)

Fyzikálny korešpondenčný seminár (skr. FYKOS) je súťaž pre študentov stredných škôl v Česku a na Slovensku. Usporadúva ju Oddelenie propagácie a mediálnej komunikácie Matematicko-fyzikálnej fakulty Karlovej univerzity v Prahe. Chod seminára zabezpečujú prevažne jeho študenti pod vedením niektorého z akademických pracovníkov Ústavu teoretickej fyziky. FYKOS bol založený v roku 1987 Pavlom Krtoušom nadväzujúc na aktivitu Leoša Dvořáka a Davida Vokrouklického v predchádzajúcom roku. Cieľom súťaže je motivovať fyzikálne nadaných mladých ľudí k jej ďalšiemu štúdiu a umožniť im prípravu na medzinárodné súťaže a prijatie na vysokú školu.

Štruktúra semináru 
Samotná súťaž prebieha počas školského roka a je rozdelená do dvoch častí, zimnej a letnej, pričom každá má tri série príkladov. Prvé dva príklady sú určené najmä pre mladších študentov, na ne nadväzujú tri ťažšie úlohy, tzv. problémový príklad, ktorého riešenie väčšinou vyžaduje hlbšie úvahy, experimentálna úloha, ktorá vyžaduje návrh a vykonanie zadaného pokusu, a posledná úloha sa vzťahuje na seriál na pokračovanie, čo je vždy krátky učebný text na určitú tému (napr. špeciálna teória relativity, termodynamika a ďalšie). Práca riešiteľov je bodovaná a výsledné poradie súťaže sa vyhodnocuje v kategóriách podľa ročníka.

Účastníci svoje riešenia posielajú buď poštou alebo elektronicky pomocou internetového formulára, organizátori ich snahu ohodnotia a okomentujú a opravené úlohy im pošlú naspäť poštou spolu so vzorovými riešeniami. Z tých sa po konci letnej časti zostaví ročenka.

Akcie FYKOSu

Sústredenia 
Na sústredenia sú pozývaní najúspešnejší študenti zimnej resp. letnej časti seminára. Obyčajne trvá sedem dní a odohráva sa v rekreačných strediskách po celom Česku. Dopoludňajší program tvoria prednášky od organizátorov alebo od pozvaných hostí (prevážne z Matematicko-fyzikálnej fakulty UK) a popoludnia sú venované hrám v prírode a ďalšiemu zážitkovému programu.

Fyziklání 
Takzvané Fyziklání je tímová súťaž študentov stredných škôl, ktorá prebieha tradične v polovici februára. Päť alebo menejčlenné tímy sa počas stanovený časového intervalu  snažia spočítať čo najviac príkladov. Princíp je rovnaký ako matematická súťaž Náboj. Fyziklání sa usporadúva aj v internetové verzii na začiatku decembra.

DSEF a TSAF 
Deň s experimentálnou fyzikou a nadväzujúci Týždeň/tri dni s aplikovanou fyzikou sú akcie zamerané predovšetkým na exkurzie do laboratórií MFF, Akadémie vied Českej republiky a ďalších vedeckých a priemyselných inštitúcií aj v zahraničí (ako napríklad CERN). Na DSEF je vstup voľný pre všetkých riešiteľov, TSAF býva pre pozvaných riešiteľov.

Výfuk 
Výfuk je samostatný korešpondenčný seminár zameraný na žiakov základných škôl a nižších ročníkov viacročných gymnázií. Jeho hlavná štruktúra je podobná štruktúre FYKOSu.

Externé odkazy 
  Oficiálne stránky Fyzikálneho korešpondenčného seminára
  Stránky Matematicko-fyzikálnej fakulty Karlovej univerzity

Referencie 

 

Fyzikálne súťaže
Karlova univerzita
Maran

Maran môže byť:
v judaizme:
Žid konvertovaný na kresťanstvo a tajne zachovávajúci svoju vieru, pozri maran (Žid)
titul rabína, pozri maran (rabín)
v biológii: rod raje (), pozri maran (raja)
sídlo:
názov 4 sídiel v Mjanmarsku
názov 4 sídiel v Peru
názov 2 sídiel v Indonézii
názov jedného sídla v Malajzii
variantný názov 2 sídiel v Severnej Kórei
názov sídla v Južnej Kórei
názov 3 sídiel v Afrike
variantný názov sídla Yılmaz v Turecku
rieka:
v Indonézii, pozri Sungai Maran
Marun (v Afrike)

Pozri aj 
Marán
VSŽ Košice v sezóne 1970/1971

VSŽ Košice v sezóne 1970/1971 hrali siedmu a dovtedy najúspešnejšou sezónu v 28. ročníku I. ligy. Košice pred sezónou ukončili spoluprácu s trénermi Luděkom Bukačom a Františekom Gibom, na ich miesto boli dosadení Ing.Břetislav Guryča a Juraj Ferenc.
TJ VSŽ zapracovali do tímu vlastní odchovanci Ján Bačo, Karol Köver, Imrich Lukáč, Štefan Onofrej a Vladimír Šandrik. Nový hráči dosniesli oživenie medzi divákov a hráčov.Tréneri ČSSR páni Vladimír Kostka a Jaroslav Pitner ocenili výkony košických hráčov a do reprezentácie nominovali brankára Holečka a útočníka Brunclíka, ktorí hrali na turnaji „Cena Izvestija“ organizovanom v Moskve proti výberom ZSSR a Švédska, ale aj v zápasoch v Bukurešti a Rumunsku.VSŽ Košice sa neprebojovalo do vôbec prvého play-off v histórii česko-slovenskej hokejovej ligy, keď im prvé štyri miesta a postup unikol o 6 bodov pred Slovanom Bratislava; VSŽ Košice skončili na 5. mieste. Titul nakoniec získala opäť, už 5-krát v rade, Dukla Jihlava.  Tento rok vznikol aj juniorský turnaj Memoriál Ladislava Trojáka organizovaný Mestským hokejovým zväzom v spolupráci s TJ VSŽ.

Sezóna

Káder 
 Brankári: Jiří Holeček, Svitana,
 Hráči v poli:  Kuriš, Rehák, Köver, I. Lukáč, Hegyi, Faith, Lukscheider, Bielička, Onofrej, Dedič, J. Pažitný, Brunclík, Šandrik, Piro, Bačo, F. Gregor, Smerčiak, Brtaň, Kolláth, Metelka, M. Gregor.
 Tréner: Břetislav Guryča a Juraj Ferenc

Liga

Herný systém 
Liga sa hrala systémom 10 tímov, kde každý s každým odohral 2 zápasy vonku a 2 zápasy doma. Prvé 4 tímy hrali play-off.

Zápasy

Konečné poradie

VSŽ Košice "B" 
Hokejový klub okrem „A-mužstva“ mal v súťaži divízie zaradené aj „B-mužstvo“ VSŽ, ktoré sa využívalo pre štart hráčov, ktorí nehrali pravidelne I. ligu.

Divízia
VSŽ Košice "B" v sezóne 1970/71 hrali v skupine Východ divízie o postup do Slovenská národná hokejová liga. "Béčko" získalo nakoniec v divíznej súťaži 24 bodov a obsadilo 1. miesto, čim sa prebojovalo do SNHL.

Tabuľka Divízie - Skupina Východ

Referencie

Externé odkazy 
 avlh.cz
 hckosice.sk
 hckefans.blog.cz - HC Košice - Pride of East
 eliteprospects.com
 Stránky venované česko-slovenskej hokejovej lige
 História československého a českého hokeja
 cs.wikipedia.org

Ľadový hokej v 1970
Ľadový hokej v 1971
Sezóny HC Košice
Southampton FC

Southampton Football Club je anglický futbalový klub pochádzajúci z mesta Southampton. Klub bol založený 21. novembra 1885 a svoje domáce zápasy hráva na štadióne St Mary's Stadium s kapacitou 32 690 miest. 

V sezóne 2011/2012 skončil na 2. mieste v druhej anglickej lige The Championship a tým si po 7 rokoch zabezpečili postup do Premier League. Najväčšími úspechmi klubu je víťazstvo v FA cupu v roku 1976 a 2. miesto v najvyššej lige v roku 1986. Najväčším rivalom klubu je Portsmouth FC.

Southampton v európskych pohároch

Káder mužstva
Súčasná zostava:

Iné projekty

Externé zdroje 
 Oficiálna stránka

 
Anglické futbalové kluby
Víťazi Pohára FA
Turíce (ľudové tradície)

Turíce (Rusadla, ) je slovanský sviatok vítania jari.

Názov 
Pomenovanie tohto sviatku vzniklo od slova Tur a súvisí s rovnomenným Staroslovanským božstvom plodnosti. Pôvodný slovanský sviatok oslavujúci silu prírody, ktorá na jar všetko dvíha k oblohe, bol prevzatý kresťanstvom a príslušne nábožensky „upravený“.

Ľudové tradície 
Turíce spájajú kresťanské významy so starými symbolmi z predkresťanskej éry. Tento sviatok je okrem cirkevného významu spojený s otváraním studničiek a so sadením májov. Niektoré pohanské zvyky, ktoré naši predkovia praktizovali na Turíce, v určitej forme vydržali dodnes. Starí Slovania prinášali dary k studničkám a obetovali duchom domáce zvieratá (dnešný symbol obetovania baránka). Tieto zvyky sa spájali so začiatkom jarných prác. Jedným zo znakov je použitie zelenej farby. Domov sa nosili zelené ratolesti a bahniatka, ktoré mali ochranné vlastnosti. Ratolesti mali za úlohu priťahovať dobré sily a chrániť pred zlými. Ďalším prejavom zameraným proti zlým silám bolo aj praskanie bičom na lúkach a turičné vatry. Najznámejšou dochovanou tradíciou je tzv. otváranie studničiek. Studničky v chotároch museli byť obradne vyčistené a upravené. Chotár s nevyčistenou studničkou postihli duchovia nedostatkom vlahy. 

Na východnom Slovensku v noci zo soboty na turičnú nedeľu dávali mládenci svojím vyvoleným na dom alebo do plota ozdobné stromčeky. Dnes je rozšírené stavanie májov – osekaných vysokých stromov - briez, niekde tiež smrekov, bohato vyzdobených farebnými mašľami. Máje sa stavajú pred domy, kde majú dievku na vydaj, ale tiež jeden centrálny do centra obce. Tento symbol je centrom pozornosti – máje sa stavajú so spevom a ľudovou hudbou. K tradíciám patrí aj voľba «hlavného mládenca» – kráľa.

Turíce sú jeden z najvýznamnejších sviatkov východných Slovanov.

Pozri aj 
 Máj (symbolický strom)
 Turíce
 Letnice

Referencie 
 Lidové tradice // Svatodušní svátky známé-neznámé
 Turíce, Letnice, Rusadlá...

Zdroj 
 Turíce, zvyky a obyčaje na Zemplíne
 Turíce. Tradičná ľudová kultúra Slovenska slovom a obrazom
 Majling Vojtech. U nás taká obyčaj. Slovenské ľudové tradície - Computer Press, Praha, 2008

Ľudové zvyky
Ruské sviatky
Majstrovstvá Ázie v hádzanej žien 2012

Majstrovstvá Ázie v hádzanej žien 2012 bol v poradí 14. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v meste Yogyakarta, v Indonézii v dňoch od 7.16. decembra 2012, za účasti rekordných 12 tímov. Indonézia bola ôsma krajina, ktorá orgaanizovala ženské majstrovstvá Ázie. Zápasy sa odohrali v športovej aréne univerzity Gedung Olah Raga UNY. Turnaja sa zúčastnilo rekordný počet 12 krajín a nováčikmi boli družstvá Kuvajtu a domácej Indonézie.  získala už svoj 11. titul, keď vo finálovom stretnutí zvíťazila nad .

Tento šampionát slúžil zároveň ako kvalifikácia na Majstrovstvá sveta 2013, ktoré sa konali v Srbsku. Kvalifikovali sa na ne 3 najlepšie družstvá.

Účastníci

Výsledky

Základné skupiny

Skupina A

Skupina B

Play-off

Stretnutia o 9.12. miesto

Stretnutie o 11. miesto

Stretnutie o 9. miesto

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie

Referencie

Externé odkazy 
 Oficiálna stránka Ázijskej hádzanárskej federácie 
 Oficiálna stránka Indonézskej hádzanárskej asociácie (po indonézsky)

Zdroje 
 Majstrovstvá Ázie 2012 na stránke Ázijskej hádzanárskej federácie 
 Majstrovstvá Ázie 2012 na stránke todor66.com 
 Majstrovstvá Ázie 2012 na stránke the-sports.org 
 Výsledky zápasov

Hádzaná v 2012
Majstrovstvá Ázie v hádzanej žien
Hádzaná
2012 v  Indonézii
VSŽ Košice v sezóne 1972/1973

VSŽ Košice v sezóne 1972/1973 hrali deviatu sezónu v I. Lige, ktorá oslavovala jubilejný 30.ročník.Cieľ Telovýchovnej jednoty Východoslovenských železiarní Košice v tejto sezóne bol umiestniť sa v strede tabuľky a tak sa vyhnúť baráži. Sezóna sa zapísala do histórie neobvyklou situáciou, keď družstvo TJ VSŽ pre choroby, ktoré prenasledovali hráčov, neodohralo ani jeden zápas v kompletnom zložení a v niektorých zápasoch nastúpili len s 10 hráčmi.Tím Východoslovenských Železiarní nakoniec obsadil 9. miesto; nepostúpil do play-off, ale zároveň sa vyhol barážovým bojom. Majstrom sa stal HC Eaton Pardubice, keď v 6-zápasovom finále porazil HC Dukla Jihlava. Do ligy postúpili ako nováčikovia družstvá VTŽ Chomutov a VŽKG Ostrava. Motor České Budějovice si v baráži zachovali prvoligovú príslušnosť.

Sezóna

Káder
 Brankári: Jiří Holeček, Svitana
 Hráči v poli: Dorčák, Čapek, Brunclík, Šandrik, M. Gregor, Holeček, Köver, I. Lukáč, V. Lukáč, Bačo, Kolláth, Hegyi, Onofrej, Metelka, Šterbák, Kišš, Faith, Smerčiak, Brtáň, Šupler, O. Ivanko, Socha. 
 Tréner: Ladislav Horský a Juraj Ferenc

Liga

Herný systém 
Liga sa hrala systémom 10 tímov, kde každý s každým odohral 2 zápasy vonku a 2 zápasy doma. Hralo sa play-off a aj kvalifikácia kvôli zmene systému ligy z 10 na 12 tímov. Z kvalifikácie, ktorej sa zúčastnili posledný celok najvyššej súťaže a po 2 tímy zo SNHL a Moravskej národnej ligy, potom postúpili 3 z 5 tímov.

Zápasy

Konečné poradie

Referencie

Externé odkazy 
 avlh.cz
 hckosice.sk
 hckefans.blog.cz - HC Košice - Pride of East
 eliteprospects.com
 Stránky venované česko-slovenskej hokejovej lige
 História československého a českého hokeja
 cs.wikipedia.org

Ľadový hokej v 1972
Ľadový hokej v 1973
Sezóny HC Košice
Ján Flajžík

Mgr. Ján Flajžík, umeleckým menom Janko Flajžík-Manašovský, Janko Manašovský (* 11. október 1964, Radošovce) je slovenský rímskokatolícky kňaz, dekan, spevák, hudobník, skladateľ a textár. Od júla 2015 je dekanom vo farnosti v Žiari nad Hronom. Má päť bratov. Brat Pavol Flajžík je tiež rímskokatolícky kňaz a básnik.

Diskografia 
 1988: Duet pre Teba – Janko Flajžík-Manašovský a Janka Daňová – MC
 1993: Do Tvojich dlaní – Relax, MC
 1993: Anjelik bez krídel – Relax, MC
 1999: Tiché svetlo do tmy – Rosa Slovensko, MC, CD
 2003: Ty si pri mne vždy, Pane – Rosa Gospelmusic SD0132-cd, MC, CD
 2006: Nasýť moju dušu – CD
 2011: K Tebe, Bože, volám – CD

Referencie

Externé odkazy 
 Oficiálne stránky - www.jflajzik-manasovsky.sk
 Závislosti: Dokonalé rozpúšťadlo - Svedectvo katolíckeho kňaza Jána Flajžíka

Slovenskí rímskokatolícki kňazi
Slovenskí popoví speváci
Slovenskí gospeloví speváci
Slovenskí flautisti
Slovenskí popoví klaviristi
Slovenskí gospeloví klaviristi
Slovenskí skladatelia modernej hudby
Slovenskí speváci-skladatelia
Slovenskí textári piesní
Kresťanskí speváci
Kresťanskí hudobníci
Kresťanskí hudobní skladatelia
Kresťanskí textári piesní
Osobnosti z Radošoviec (okres Skalica)